
Text rozhodnutia
Súd: Krajský súd Bratislava Spisová značka: 2S/11/2012 Identifikačné číslo súdneho spisu: 1012200034 Dátum vydania rozhodnutia: 24. 10. 2012 Meno a priezvisko sudcu, VSÚ: Mgr. Viliam Pohančeník ECLI: ECLI:SK:KSBA:2012:1012200034.1 Uznesenie Krajský súd v Bratislave v právnej veci žalobcu: Doprastav, a.s., so sídlom Drieňová 27, 826 56 Bratislava, proti žalovanému: Úrad pre verejné obstarávanie, so sídlom Dunajská 68, P.O.BOX 58, 820 04 Bratislava, o preskúmanie zákonnosti rozhodnutia žalovaného č. 125-15-7000/2007-N zo dňa 23.12.2011, takto r o z h o d o l : Krajský súd v Bratislave p r i b e r á do konania účastníka správneho konania: Slovenská správa ciest, so sídlom Miletičova 19, 826 19 Bratislava. o d ô v o d n e n i e : Žalobou doručenou Krajskému súdu v Bratislave dňa 10.1.2012 sa žalobca domáhal preskúmania zákonnosti rozhodnutia žalovaného č. 125-15-7000/2007-N zo dňa 23.12.2011, ktorým žalovaný námietky navrhovateľa - Doprastav, a.s. zamietol podľa § 139 ods. 4 v spojení s § 155 zákona č. 25/2006 Z.z. o verejnom obstarávaní. Podľa § 250 ods. 1 O.s.p. účastníkmi konania sú žalobca a žalovaný. Súd aj bez návrhu uznesením priberie do konania účastníka správneho konania, ktorého práva a povinnosti by mohli byť zrušením správneho konania dotknuté. Nakoľko spoločnosť Slovenská správa ciest je účastníkom správneho konania a výsledkom tohto sporu môžu byť dotknuté jej práva a povinnosti, súd rozhodol tak, ako je uvedené vo výroku tohto uznesenia. Poučenie: : Proti tomuto uzneseniu nie je možné podať odvolanie.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1012200034.1 (dáta aktuálne k 31. 10. 2026). Záväzné je znenie zverejnené súdom.




